

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

**OPĆINA SVETI KRIŽ ZAČRETJE**

**OIB: 18648820219**

**RKP: 37700**

**IBAN: HR0423600001843000007**

# BILJEŠKE UZ FINANCIJSKI IZVJEŠTAJ

**ZA RAZDOBLJE OD 01.01.-31.12.2023.**

1. OBRAZAC PRORAČUN -PR – RAS

Obrazac PR-RAS sadrži sve naplaćene prihode i izvršene rashode od 01.01. do 31.12.2023. godine. Ukupni prihodi su ostvareni u iznosu od 4.214,277,04 €, a rashodi u iznosu od 4.104.449,14 €. Razlika između prihoda i rashoda (višak) iznosi 109.827,90 €.

6111 prikazuje prihod po osnovi poreza i prireza na dohodak od nesamostalnog rada koji je u odnosu na prethodno razdoblje veći zbog većeg priljeva sredstava po spomenutoj osnovi zbog više stope poreza koja pripada jedinici lokalne samouprave, ali i promjene načina evidentiranja rasporeda poreza na dohodak sukladno Uputi danoj od strane Ministarstva financija. Isto se u pogledu prihoda od poreza i prireza na dohodak značajnije očituje u sredstvima po osnovi poreza i prireza na dohodak od kapitala (6114) te poreza i prireza na dohodak po godišnjoj prijavi (6115)

6114 sadrži porez i prirez na dohodak od kapitala koji je u priljevu dvostruko veći od ostvarenog u prethodnom razdoblju uslijed evidentiranja rasporeda poreza na dohodak na temelju mjesečnih obavijesti FINA-e

6134 odnosi se na sredstva po osnovi naplate poreza na promet nekretnina koji bilježi značajan rast u odnosu na prethodno razdoblje kao rezultat otkupa zemljišta u industrijskoj zoni tvrtke Vetropack Straža d.d. u svrhu izgradnje proizvodnog pogona u Zoni malog gospodarstva Sveti Križ Začretje

6331 prikazuje sredstva tekućih pomoći proračunu iz drugih proračuna koji je značajno veći u odnosu na prethodno razdoblje zbog više razloga, odnosno uslijed povećanog iznosa sredstava fiskalnog izravnanja, te ostalih tekućih pomoći iz državnog proračuna kao što su sredstva za fiskalnu održivost vrtića te sredstva za troškove stanovanja za socijalno ugrožene obitelji, ali i povećanog iznosa tekućih pomoći iz županijskog proračuna za sufinanciranje nabave radnih bilježnica i školskog pribora za učenike osnovne škole

6332 odnosi se na sredstva kapitalne pomoći proračunu iz drugih proračuna, kao rezultat prijavi na objavljene javne pozive Ministarstava, koja su, u odnosu na prethodno razdoblje, manja zbog manjeg broja prijava i pozitivnih rješavanja prijava na javne natječaje Ministarstava koja je prošle godine bila izuzetno uspješna. Stoga ni ova godina nije zanemariva obzirom na ostvarenih 191.868,61 €, a koja se odnose na projekte asfaltiranja nerazvrstanih cesta, izgradnju dječjeg igrališta za grupu jaslice u matičnom dječjem vrtiću, rekonstrukciju javne rasvjete na mjesnom Trgu, te sanaciju klizišta.

6341 prikazuje tekuće pomoći od izvanproračunskih korisnika gdje, za razliku od prethodne izvještajne godine nisu evidentirana sredstva, ove godine bilježimo ostvarenje sredstava od Hrvatskog zavoda za socijalni rad za sufinanciranje zamjene trošnog krova jednoj socijalno ugroženoj obitelji

6342 obuhvaća kapitalne pomoći proračunu od izvanproračunskih korisnika koja se u ovom izvještajnom razdoblju značajno veća u odnosu na prethodno izvještajno razdoblje, te se odnose na sredstva Županijske uprave za ceste za provođenje zajedničkih kapitalnih, komunalnih i infrastrukturnih projekata, te sredstva Fonda za zaštitu okoliša i energetsku učinkovitost za sufinanciranje spremnika za odvojeno sakupljanje otpada

6382 za razliku od prethodnog izvještajnog razdoblja u ovom izvještajnom razdoblju evidentirana su dvostruko veća sredstva po osnovi kapitalnih pomoći temeljem prijenosa EU sredstava, a odnose se uglavnom na značajna sredstva iz Fonda solidarnosti za ublažavanje i otklanjanje šteta nastalih uslijed razornih potresa u Petrinji i Zagrebu. Odobrena sredstva alocirala su se u projekte rekonstrukcije krovišta na zgradi staja (Banovina) te sanaciju dviju nerazvrstanih cesta, jedne u naselju Brezova, a druge u naselju Ciglenica Zagorska

6422 sadrži prihode s osnove zakupa i iznajmljivanja imovine koja su u ovom izvještajnom razdoblju manja u odnosu na prethodnu zbog podmirenja starih dugova, čime je zapravo ostvarenje i finalno jer nema ugovorenog budućeg najma

6424 evidentira se prihod s osnove naknada za ceste gdje evidentiramo novčana sredstva sukladno sudskoj presudi koja uključuje tvrtku Hrvatski telekom d.d., a odnosi se na naknadu za korištenje trasa nerazvrstanih cesta za telekomunikacijsku infrastrukturu koja je u izvještajnom razdoblju temeljem manja zbog činjenice da su prethodne godine naplaćeni i određeni zaostaci temeljem pravovaljane sudske presude, dok će se od sad pa na dalje ubirati godišnja naknada određena temeljem spomenute sudske presude

6524 sadrži prihode od šumskog doprinosa koje je evidentirano u manjem iznosu nego je to bio slučaj prethodne godine

6526 ostvarenje po osnovi ostalih nespomenutih prihoda značajno je veće u odnosu na prethodno izvještajno razdoblje uslijed ostvarenja povrata stipendija od studenata koji nisu ispunili određene zahtjeve, što nije prethodno bio slučaj te ono značajno, iznosa nagodbe s tvrtkom Vodolim za potrebe sanacije i uređenja terase u sklopu zgrade Dječjeg vrtića Sveti Križ Začretje

6531 sadrži prihode od komunalnog doprinosa, koji su u ovom izvještajnom razdoblju veći u odnosu na prethodno većeg obima novogradnje na području Općine, prije svega u industrijskoj zoni, ali i stambenih objekata

6631 na ovom kontu evidentirane su tekuće donacije tvrtke Eko.flor plus d.o.o. na temelju sklopljenog Sporazuma o zbrinjavanju (odlagalištu) miješanog komunalnog otpada temeljem kojeg je spomenuta tvrtka pokrivala kompletne troškove zbrinjavanja miješanog komunalnog otpada na odlagalištima Općine Jesenje i Koprivnički Ivanec u 2023. godini. Spomenuti troškovi manji su u odnosu na prethodno razdoblje uslijed manje proizvodnje miješanog komunalnog otpada

6632 značajno manje ostvarenje sredstava kapitalnih donacija od ostalih subjekata unutar općeg proračuna, konkretno kapitalne donacije od Hrvatskih voda za projekt sanacije klizišta. Također, prošle godine je bio dogovoren sporazum s Udruženjem obrtnika Sveti Križ Začretje za zajedničko ulaganje u sanaciju zgrade starih staja (Banovina), što nije slučaj ove godine, što je još jedan razlog značajnije manjim sredstvima po ovoj osnovi

312 sadrži sredstva ostalih rashoda za zaposlene koja su veća u odnosu na prethodno izvještajno razdoblje, a odnose se na uvođenje naknade za prehranu djelatnika, te povećanje ostalih neoporezivih naknada djelatnicima kao što su regres, božićnica, dar za dijete i sl.

3223 prikazuje troškove energije, odnosno energenata, električne energije i plina koji su u blagom padu u odnosu na prethodno izvještajno razdoblje kao rezultat još uvijek važeće mjere Vlade RH o sufinanciranju dijela troškova energenata kao mjera ublažavanja posljedica nastalih uslijed značajnog porasta cijena energenata

3224 sredstva za materijal i dijelovi za tekuće investicijsko održavanje je u blagom porastu uslijed porasta opće razine cijena na tržištu

3232 odnosi se na troškove usluga tekućeg i investicijskog održavanja, prije svega komunalne infrastrukture konkretno sanacije klizišta nerazvrstanih cesta, prethodno spomenutim sredstvima dobivenim iz Fonda solidarnosti EU, te su sredstva u izvještajnom razdoblju značajno veća u odnosu na prethodnu godinu

3233 sadrži troškove promidžbe i informiranja koji su u izvještajnom razdoblju veći u odnosu na prethodno razdoblje zbog činjenice što je objavljivano više javnih nabava, odnosno javnih natječaja za provedbu projekata

3237 značajno povećanje u odnosu na prethodno razdoblje zbog troškova odvjetničkih usluga u pozitivno riješenom postupku zastupanja, slučaj s Hrvatskim telekomom vezano uz korištenje pojasa nerazvrstanih cesta za vlastitu mrežnu infrastrukturu

3238 sredstva računalnih usluga veća su u odnosu na prethodno razdoblje zbog većeg broja programa i licenci koja zahtijevaju dodatnu korisničku podršku shodno čemu bilježimo rast spomenutih troškova

3293 troškovi reprezentacije, uslijed povećanja opće razine cijena, ali i odsustva pandemije bolesti COVID-19 i većeg broja susreta i sl. dvostruko su veća u odnosu na prethodno izvještajno razdoblje

3673 odnosi se na prijenose proračunskim korisnicima za nabavu nefinancijske imovine koji su u ovom izvještajnom razdoblju veći zbog prijenosa sredstva Općinskoj knjižnici i čitaonici za nabavu nefinancijske imovine, konkretno nabavu projektora i projekcijskog platna koje im je odobreno natječajem

3861 zabilježen je vreći iznos sredstava u odnosu na prethodno izvještajno razdoblje u dijelu sredstava koji se odnosi na sredstva tvrtki Zagorski vodovod d.d. za sufinanciranje izgradnje vodoopskrbnog sustava

92211 na temelju ostvarenja prihoda poslovanja zabilježen značajno veći prenesi višak prihoda poslovanja

7211 prethodne godine prodana je stambena kuća u naselju Štrucljevo dok ove godine ne bilježimo ostvarenje po predmetnome kontu

4111 prošle godine ostvarenje po navedenom kontu nije zabilježeno dok je ove godine evidentirana kupnja zemljišta u naselju Ciglenica Zagorska uz društveni dom

4212 odnosi se na sredstva ulaganja u poslovne objekte, gdje su ove godine započeli radovi na projektu dogradnje zgrade dječjeg vrtića, zbog čega bilježimo značajan porast troškova po navedenom kontu

4213 značajnije ostvarenje sredstava ulaganja u ceste i ostale prometne objekte u odnosu na prethodnu izvještajnu godinu prije svega zbog većeg obima asfaltiranja nerazvrstanih cesta

4214 odnosi se na ulaganja u ostale građevinske objekte koji su značajno veći u odnosu na prethodno izvještajno razdoblje, konkretno u projekt rekonstrukcije krovišta na zgradi starih staja (Banovina) u sklopu projekta „Banovina 0-99“, za što su dobivena prethodno spomenuta sredstva iz Fonda solidarnosti EU

4221 prikazuje ostvarenje koje se odnosi na nabavu uredske opreme i namještaja koje je manje u odnosu na prethodno razdoblje zbog toga što je prošle godine nabavljena nova uredska oprema i namještaja, konkretno polica za arhivu, protupožarnog ormara i stolica dok je ove godine naručen samo jedan ormar

4226 prošle godine zabilježeno ostvarenje po predmetnom kontu u odnosu na ovu godinu zbog nabave glazbene opreme koja je dana na korištenje Osnovnoj školi Sveti Križ Začretje za potrebe odvijanja aktivnosti u sklopu novoosnovane glazbene škole. U predmetnom izvještajnom razdoblju ne bilježimo ostvarenje po predmetnoj osnovi

4227 odnosi se na sredstva utrošena za nabavu uređaja, strojeva i opreme za ostale namjene gdje za razliku od prethodnog izvještajnog razdoblja bilježimo značajan rast troškova zbog nabave kućišta za prometnu kameru u ulici I. K. Sakcinskog

4262 ostvarena veća sredstva u odnosu na prethodno razdoblje zbog nabave dodatnih i nužnih programa za redovito obavljanje psolovanja, programska podrška Uredsko poslovanje (ured bez papira), modul EDIP, e-MUP i dr.

451 odnosi se na sredstva dodatnih ulaganja na građevinskim objektima gdje su prošle godine uložena sredstva u projekt ulaganja u sportski kompleks NK Jedinstva u okviru izgradnje ograde oko glavnog igrališta. Kako ove godine sličnih projekata nije bilo bilježimo značajno manje ostvarenje sredstva po predmetnome kontu.

92212 sadrži preneseni višak od nefinancijske imovine što nije bio slučaj prethodne godine

X004 prikazuje ukupni višak prihoda od nefinancijske imovine koji je značajno manji, na temelju ostvarenja, u odnosu na prethodno izvještajno razdoblje

8471 obzirom da je otplaćen zajam od državnog proračuna na temelju odgođenih plaćanja poreza i prireza poreza na dohodak na kraju izvještajnog razdoblja ne bilježimo ostvarenje po spomenutoj osnovi

X005 na temelju cjelogodišnjeg ostvarenja bilježimo značajno manji višak prihoda i primitaka u odnosu na prethodno izvještajno razdoblje

X006 prikazuje višak prihoda i primitaka u sljedećem razdoblju gdje bilježimo kumulativni rast na temelju ostvarenog viška iz prethodne godine

11P prikazuje stanje novčanih sredstava na početku izvještajnog razdoblja koje je znatno veće od onog prethodne godine zbog povećanog priljeva novčanih sredstava te dinamike trošenja istih tokom prethodne godine

1. OBRAZAC BILANCA STANJA

B001 vrijednost imovine na kraju godine se povećala za ulaganja i nabavu imovine u toku godine

0211 prikazuje vrijednost stambenih objekata koja je, u odnosu na prethodno razdoblje, evidentirana kao rezultata ošasne imovine kojom je Općini pripala stambena kuća u naselju Mirkovec

0225 povećana vrijednost imovine za spomenutu nabavu kućišta za prometnu kameru u ulici I. K. Sakcinskog

0226 značajnije povećanje u odnosu na prethodno izvještajno razdoblje zbog nabave glazbene opreme dane na korištenje Osnovnoj školi Sveti Križ Začretje za potrebe provođenja aktivnosti u sklopu novootvorene glazbene škole

0227 porast vrijednosti uređaja, strojeva i opreme za ostale namjene kao rezultat nabave spremnika za odvojeno sakupljanje otpada

051 evidentirana je imovina u pripremi, konkretno ostali građevinski objekti u pripremi gdje je projekt izgradnje novog groblja premješten na predmetni konto budući da slijedi nastavak projekta izgradnje novog groblja

129 ove godine zabilježena sredstva ostalih potraživanja koja se odnose na sredstva potraživanja od HZZO-a za bolovanje u trajanju dulje od 42 dana što nije bio slučaj prethodne godine

B003 vrijednost obveza i vlastitih izvora povećana je u odnosu na prethodno razdoblje kao rezultat nastalih obveza i povećanja vrijednosti vlastitih izvora kroz ulaganja u postojeću infrastrukturu i nabavu nove

239 odnosi se na ostale tekuće obveze gdje bilježimo porast obveza po osnovi naplate prihoda iz državnog i županijskog proračuna u ime proračunskih korisnika. Prije svega proračunskog korisnika Dječji vrtić Sveti Križ Začretje za financiranje predškolskog programa i sl.

24 značajni porast obveza za nabavu nefinancijske imovine u odnosu na prethodno izvještajno razdoblje kao rezultat većeg i značajnijeg provođenja projekata i ulaganja u nematerijalnu imovinu

9221 prikazuje ostvareni višak prihoda koji je znatno veći u odnosu na prethodno razdoblje zbog već spomenutog povećanja prihoda

92212 nakon provedenog postupka korekcije rezultata, ne bilježimo višak prihoda od nefinancijske imovine, dok je u prethodnom izvještajnom razdoblju isti evidentiran

92223 na temelju ostvarenja i provedenih završnih knjiženja korekcije rezultata i prebijanja viškova i manjkova, bilježimo rast manjka prihoda od financijske imovine za razliku od prethodne godine

1. OBRAZAC P-VRIO

9151 iskazan je rashodovanje i isknjiženje neproizvedene dugotrajne imovine kao rezultat ekološkog zbrinjavanja starog printera sukladno odluci općinskog načelnika

1. OBRAZAC OBVEZE

V002 prikazuje povećanje obveza za izvještajno razdoblje koje koja su rezultata poslovanja, provođenja poslovnih aktivnosti i projekata

V004 prikazuje stanje podmirenih obveza u izvještajnom razdoblju koje ukazuje da Općina redovito podmiruje obveze sukladno dospjelosti istih

V006 prikazuje obveze na kraju izvještajnog razdoblja koje su porasle sukladno provedenim projektima i ugovorenim poslovima

V007 odnosi se na stanje dospjelih obveza na kraju izvještajnog razdoblja koje nije značajno te je ono u većini slučajeva dogovoreno na zahtjev dobavljača

V009 odnosi se na stanje nedospjelih obveza gdje se polovica ukupno nedospjelih obveza odnosi na financijske obveze, konkretno za povrat dugoročnog kredita

1. RAS-FUNKCIJSKI

Prikazuje proračun po funkcijskim klasifikacijama gdje u ovom izvještajnom razdoblju u odnosu na prethodno bilježimo značajniji rast kod rashoda vezanih uz stanovanje i komunalne pogodnosti koji nisu drugdje svrstani (066), a odnosi se na povećano ulaganje u objekte komunalne infrastrukture kroz prethodno spomenute projekte sanacije klizišta, asfaltiranja nerazvrstanih cesta i sl.. Također značajni rast bilježimo i kod rashoda za predškolsko obrazovanje (0911) zbog također spomenutog započetog projekta dogradnje zgrade Dječjeg vrtića Sveti Križ Začretje.

1. SUDSKI SPOROVI

Općina Sveti Križ Začretje početkom 2023. godine vodila je sudski spor protiv tužitelja Đure Leška iz Svetog Križa Začretja radi otvaranja javnog puta, te je nakon zaključene javne glavne rasprave održane 6. travnja 2023. godine od strane Općinskog suda u Zlataru, Stalne službe u Zaboku donijeta presuda u korist Općine Sveti Križ Začretje.

Kod ošasne imovine, rezultat čega Općina postaje zakonski nasljednik i vlasnik imovine iza pokojnika, utvrđena su određena dugovanja te postoji potencijalna mogućnost pokretanja sudskih sporova od strane njihovih vjerovnika. Općina Sveti Križ Začretje odgovara za dugove samo u visini vrijednosti naslijeđene imovine.

Sveti Križ Začretje, 14.02.2024.

OSOBA ZA KONTAKT ZAKONSKI PREDSTAVNIK

*Goran Roginić mag. oec Marko Kos dipl. oec*